През 1408 г. Витовт помирява отношенията си на изток и се връща към Жемайтийския въпрос. През 1409 г. се вдига Второто жемайтийско въстание срещу тевтонците, което той отново подкрепя. Въстаниците изгарят замъка Скирснемуне. Когато и Полша започва да подкрепя жемайтийците, започва войната. Витовт командва армия, събрана от 18 страни. Армията се събира с полските войски и се насочва към тевтонската столица в Мариенбург (дн. Малборк). През 1410 г. той командва войската на Литва в битката при Грюнвалд (Таненберг). Битката е спечелена от поляците и литовците. Въпреки че обсадата на Мариенбург се поваля, орденът никога не възвръща предишната си сила и губи самостоятелността си.